
Habita a Cicerone iv. Non, Sept. oratione prima in An- 
tonium, ille se in villam Tiburtinam contulit, ibique septem- 
decim dies, quod Ciceroni responderet, commentatus est. xiii. 
Kal. Octobr. habito senatu, in absentem Ciceronem, qui se tuto 
in senatum venire non posse intelligebat, qure cogitaverat, 
evomuit. His omnibus fuse graviterque respondet, ac simul 
omnia Antonii scelera et flagitia commemorat hac oratione 
Cicero; qure, ut P. Manutius putat, non dicta, sed scripta 
tantum, et deinde in lucem edita est. 

MARCI TULLII CICERONIS 

SECUNDA. 



I. 1. Quonam meo fato, Patres conscripti, fieri dicam, 
ut nemo his annis viginti rei publicae fiierit hostis, qui 
non bellum eodem tempore mihi quoque indixerit? 
Nec vero necesse est quemquam a me nominari. Vobis- 
cum ipsi recordamini. Mihi pcenarum illi plus, quani 
optarem, dederunt; te miror, Antoni, quorum factd 
imitere, eorum exitus non perhorrescere. Atque hoc in 
aliis minus mirabar. Nemo illorum inimicus mihi fuit 
vorantarius: omnes a me rei publicse causa lacessiti. Tu, 
ne verbo quidem violatus, ut audacior, quam Catilina ; 
furiosior, quam Clodius, viderere, ultro me maledictis 
lacessisti, tuamque a me alienationem commendationem 
tibi ad impios cives fore putavisti. 2. Quid putem ? 
contemptumne me ? Non video nec in vita, nec in gratia, 
nec in rebus gestis, nec in hac mea mediocritate ingenii, 
quid despicere possit Antonius. An in senatu facillime 
de me detrahi posse credidit ? qui ordo clarissimis civibus 
bene gestee rei publicse testimonium multis, mihi uni 
conservate dedit. An decertare mecum voluit conten- 
tione dicendi ? Hoc quidem beneficium est. Quid enim 
plenius, quid uberius, quam mihi et pro me, et contra 
Antonium dicere ? Illud profecto est. Non existimavit, 
sui similibus probari posse, se esse hostem patriae, nisi 
mihi esset inimicus. 3. Cui priusquam de ceteris rebus 
respondeo, de amicitia, quam a me violatam esse cri- 
minatus est, quod ego gravissimum crimen judico, pauca 
dicam. 

II. Contra rem suam me, nescio quando, venisse 

questus est. An ego non venirein contra alienum pro fa- 
miliari et necessario ? Non venirem contra gratiam, non 
virtutis spe, sed aetatis flore collectam? Non venirem 
contra injuriam, quam iste intercessoris iniquissimi be- 
neficio obtinuit, non jure praetorio ? Sed hoc idcirco coni- 
memoratum a te puto, ut te infimo ordini commendares, 
quum te omnes recordarentur libertini generum, et libe- 
ros tuos, nepotes Q. Fadii, iibertini hominis, fuisse. At 
enim te in disciplinam meam tradideras: (nam ita 
dixisti ;) domum meam ventitaras. Nae tu, si id fe- 
eisses, melius famae, melius pudicitiae tuae.consuluisses. 
Sed neque fecisti, nec, si cuperes, tibi id per C: Curio- 
nem facere licuisset. 4. Auguratus petitionem mihi te 
concessisse dixisti. O incredibilem audaciam! o im- 
pudentiam praedicandam ! Quo enim tempore me au- 
gurem a toto collegio expetitum Cn. Pompeius et Q. 
Hortensius nominaverunt, (neque enim licebat a plu- 
ribus nominari,) tu nec solvendo eras, nec te ullo modo, 
nisi eversa re publica, fore incolumem putabas. Poteras 
autem eo tempore auguratum petere, quum in Italia 
Curio non esset ? aut tum, quum es factus, unam tribum 
sine Cnrione ferre potuisses? cujus etiam femiliares de 
vi condemnati sunt, quod tui nimis studiosi fuissent. 

III. 5. At beneficio sum tuo usus. Quo ? Quam- 
quam illud ipsum, quod commemoras, semper prae me 
tuli. Malui me tibi debere confiteri, quam cuiquam 
minus prudenti non satis gratus videri. Sed quo bene- 
ficio? quod me Brundisii non occideris? Quem ipse 
victor, qui tibi, ut tute gloriari solebas, detulerat ex 
latronibus suis principatum, salvum esse voluisset, in 
Italiam ire jussisset, eum tu occideres? Fac potuisse. 
Quod est aliud, Patres consfcripti, beneficium latronum, 
nisi ut commemorare possint, iis se dedisse vitam, quibus 
non ademerint ? Quod si esset beneficium, nunquam qui 
illum interfecerunt, a quo erant conservati, quos tu ipse 
clarissimos viros soles appellare, tantam essent gloriara 

ORATIO PHILIPPICA SECUNDA. 7 

Ijconsecuti. Quale autem beneficium est, quod te absti- 
f nueris nefario scelere ? Qua in re non tam jucundum 
mihi videri debuit, non interfectum a te, quam mise- 
rum, te id impune facere potuisse. 6. Sed sit beneficium, 
quandoquidem majus accipi a latrone nullum potuit : 
in quo potes me dicere ingratum? An de interitu rei 
publicse queri non debui, ne in te ingratus viderer ? At 
in illa querela, misera quidem et luctuosa, sed mihi pro 
hoc gradu, in quo me senatus populusque Romanus 
collocavit, necessaria, quid est dictum a me cum contu- 
melia? quid non moderate? quid non amice? Quod 
quidem cujus tempcrantiae fuit, de M. Antonio que- 
rentem, abstinere maledicto ? praesertim quum tu re- 
liquias rei publicse dissipavisses ; quum domi tuse tur- 
pissimo mercatu omnia essent venalia ; quum leges eas, 
quae nunquam promulgatae essent, et de te, et a te latas 
confiterere ; quum auspicia augur, intercessionem consul 
sustulisses ; quum esses foedissime stipatus armatis; 
quum omnes impuritates pudica in domo quotidie susci- 
peres, vino lustrisque confectus. 7. At ego, tamquam 
mihi cum M. Crasso contentio esset, ^uocum multa? 
et magnse fuerunt, non cum uno gladiatore nequissimo, 
de re publica graviter querens, de homine nihil dixi. 
Itaque hodie perficiam ut intelligat, quantum a me 
beneficium tum acceperit. 

IV. At etiam literas, quas me sibi misisse diceret, 
recitavit, homo et humanitatis expers, et vitae communis 
ignarus. Quis enim unquam, qui paullulum modo bo- 
norum consuetudinem nosset, literas ad se ab amico 
missas, offensione aliqua interposita, in medium protulit, 
palamque recitavit ? Quid est ^liud, tollere e vita vitae 
societatem, tollere amicorum colloquia absentium ? quam 
multa joca solent esse in epistolis, qua?, prolata si sint, 
inepta videantur ! quam multa seria, neque tamen ullo 
modo divulganda ! 8. Sit hoc inhumanitatis tuae : stul- 
titiam incredibilem videte. Quid habes, quod mihi 

opponas, hoino diserte, ut Mustelse Tamisio et Tironi 
Numisio videris ? qui quum hoc ipso tempore stent cura 
gladiis in conspectu senatus, ego quoque te disertum 
putabo, si ostenderis, quomodo sis eos inter sicarioa 
defensurus. Sed quid opponas tandem, si negem, me 
unquam istas literas ad te misisse? quo me teste con- 
vincas ? An chirographo ? in quo habes scientiam quae- 
stuosam. Qui possis? sunt enim librarii manu. Jam 
invideo magistro tuo, qui te tanta mercede, quantam jam 
proferam, nihil sapere docuit. 9. Quid est enim minus 
non dico oratoris, sed hominis, quam id objicere adver- 
sario, quod ille si verbo negarit, longius progredi non 
possit, qui objecerit? At ego non nego: teque in isto 
ipso convinco non inhumanitatis solum, sed etiam amen- 
tiae. Quod enim verbum in istis literis est non plenum 
humanitatis, officii, benevolentiae ? Omne autem crimen 
tuum est, quod de te in his literis non male existimem ; 
quod scribam tamquam ad civem, tamquam ad bonum 
virum, non tamquam ad sceleratum et latronem. At ego 
tuas literas, etsi jure poteram a te lacessitus, tamen,non 
proferam : quibus petis, ut tibi per me liceat quendam 
de exsilio reducere, adjurasque, id te, invito me, non 
esse facturum, idque a me impetras. Quid enim me 
interponerem audacise tuae? quem neque auctoritas 
hujus ordinis, neque existimatio populi Romani, neque 
leges ullffi possent coercere. 10. Verumtamen quid 
erat, quod me rogares, si erat is, de quo rpgabas, Cae- 
saris lege reductus ? Sed videlicet meam gratiam voluit 
esse: in quo ne ipsius quidem ulla esse poterat, lege 
lata. 

V. Sed quum mihi, Patres conscripti, et pro me 
aliquid, et in M. Antonium multa dicenda sint : alterum 
peto a vobis, ut me, pro me dicentem, benigne ; alterum 
ipse efficiam, ut, contra illum quum dicam, attente 
audiatis. Simul illud oro : si meam quum in omni vita, 
tum in dicendo moderationem modestiamque cognostis, 

ne me hodie, quum isti, ut provocavit, respondero, ob- 
litum esse putetis mei. Non tractabo ut consulem : ne 
ille quidem me ut consularem. Etsi ille nullo modo 
consul, vel quod ita vivit, vel quod ita rem publicam 

ty gerit, vel quod ita factus est : ego sine ulla controversia 
consularis. 11. Ut igitur intelligeretis, qualem ipse se 
consulem profiteretur, objecit mihi consulatum meum. 
Qui consulatus, verbo meus, Patres conscripti, re vester 
fuit. Quid enim ego constitui, quid gessi, quid egi, nisi 
ex hujus ordinis consilio, auctoritate, sententia? Haec 
tu homo sapiens, non solum eloquens, apud eos, quorum 

; consilio sapientiaque gesta sunt, ausus es vituperare ? 

I Quis autem, meum consulatum, praeter P. Clodium, qui 

s vituperaret, inventus est? Cujus quidem tibi fatum, 
sicuti C. Curioni, manet : quoniam id domi tuae est, quod 
fuit illorum utrique fatale. 12. Non placet M. Antonio 
consulatus meus. At placuit P. Servilio, ut eum primum 
nominem ex illius temporis consularibus, qui proxime 

} est mortuus : placuit Q. Catulo, cujus semper in hac re 
put^ica vivet auctoritas: placuit duobus Lucullis, M. 
Crasso, Q. Hortensio, C. Curioni, C. Pisoni, M\ Gla- 
brioni, M\ Lepido, L. Volcatio, C. Figulo, D. Silano, 
L. Murenae, qui tum erant consules designati: placuit 
idem, quod consularibus, M. Catoni ; qui quum multa, 

; vita excedens, providit, tum quod te consulem non vidit. 
Maxime vero consulatum meum Cn. Pompeius probavit ; 
qui, ut me primum decedens ex Syria vidit, complexus 
et gratulans, meo beneficio patriam se visurum esse dixit. 

r Sed quid singulos commemoro ? Frequentissimo senatui 

' sic placuit, ut esset nemo, qui mihi non, ut parenti, 
gratias ageret; qui non mihi vitam suam, fortunas, 

f liberos, rem publicam referret acceptam . 

VI. 13. Sed quoniam illis, quos nominavi, tot et 
talibus viris res publica orbata est : veniamus ad vivos, 
qui duo de consularium numero reliqui sunt. L. Cotta, 
vir summo ingenio summaque prudentia, rebus iis gestis, 

opponas, hoino diserte, ut Mustelae Tamisio et Tironi 
Numisio videris ? qui quum hoc ipso tempore stent cuin 
gladiis in conspectu senatus, ego quoque te disertum 
putabo, si ostenderis, quomodo sis eos inter sicarios 
defensurus. Sed quid opponas tandem, si negem, me 
unquam istas literas ad te misisse? quo me teste con- 
vincas ? An chirographo ? in quo habes scientiam quae- 
stuosam. Qui possis? sunt enim librarii manu. Jam 
invideo magistro tuo, qui te tanta mercede, quantam jam 
proferam, nihil sapere docuit. 9. Quid est enim minus 
non dico oratoris, sed hominis, quam id objicere adver- 
sario, quod ille si verbo negarit, longius progredi nou 
possit, qui objecerit? At ego non nego: teque in isto 
ipso convinco non inhumanitatis solum, sed etiam amen- 
tiae. Quod enim verbum in istis literis est non plenum 
humanitatis, officii, benevolentise ? Omne autem crimen 
tuum est, quod de te in his literis non male existimem ; 
quod scribam tamquam ad civem, tamquam ad bonum 
virum, non tamquam ad sceleratum et latronem. At ego 
tuas literas, etsi jure poteram a te lacessitus, tamen,non 
proferam : quibus petis, ut tibi per me liceat quendam 
de exsilio reducere, adjurasque, id te, invito me, non 
esse facturum, idque a me impetras. Quid enim me 
interponerem audacis tuae? quem neque auctoritas 
hujus ordinis, neque existimatio populi Romani, neque 
leges ulls possent coercere. 10. Verumtamen quid 
erat, quod me rogares, si erat is, de quo rpgabas, Cse- 
saris lege reductus ? Sed videlicet meam gratiam voluit 
esse: in quo ne ipsius quidem ulla esse poterat, lege 
lata. 

V. Sed quum mihi, Patres conscripti, et pro me 
aliquid, et in M. Antonium multa dicenda sint : alterum i 
peto a vobis, ut me, pro me dicentem, benigne ; alterum 
ipse efficiam, ut, contra illum quum dicam, attente 
audiatis. Simul illud oro : si meam quum in omni vita, 
tum in dicendo moderationem modestiamque cognostis, 

ne me hodie, quum isti, ut provocavit, respondero, ob- 

litum esse putetis mei. Non tractabo ut consulem : ne 

ille quidem me ut consularem. Etsi ille nullo modo 

consul, vel quod ita vivit, vel quod ita rem publicam 

\ gerit, vel quod ita factus est : ego sine ulla controversia 

f consularis. 11. Ut igitur intelligeretis, qualem ipse se 

consulem profiteretur, objecit mihi consulatum meum. 

Qui consulatus, verbo meus, Patres conscripti, re vester 

fuit. Quid enim ego constitui, quid gessi, quid egi, nisi 

ex hujus ordinis consilio, auctoritate, sententia? Haec 

tu homo sapiens, non solum eloquens, apud eos, quorum 

consilio sapientiaque gesta sunt, ausus es vituperare ? 

Quis autem, meum consulatum, praeter P. Clodium, qui 

vituperaret, inventus est? Cujus quidem tibi fatum, 

sicuti C. Curioni, manet : quoniam id domi tu« est, quod 

fuit illorum utrique fatale. 12. Non placet M. Antonio 

consulatus meus. At placuit P. Servilio, ut eum primum 

| nominem ex illius temporis consularibus, qui proxime 

} est mortuus : placuit Q. Catulo, cujus semper in hac re 

\ pul)Kca vivet auctoritas: placuit duobus Lucullis, M. 

Crasso, Q. Hortensio, C. Curioni, C. Pisoni, M\ Gla- 

brioni, M\ Lepido, L. Volcatio, C. Figulo, D. Silano, 

L. Murenae, qui tum erant consules designati: placuit 

idem, quod consularibus, M. Catoni ; qui quum multa, 

vita excedens, providit, tum quod te consulem non vidit. 

Maxime vero consulatum meum Cn. Pompeius probavit ; 

qui, ut me primum decedens ex Syria vidit, complexus 

| et gratulans, meo beneficio patriam se visurum esse dixit. 

| Sed quid singulos commemoro ? Frequentissimo senatui 

| sic placuit, ut esset nemo, qui mihi non, ut parenti, 

J. gratias ageret; qui non mihi vitam suam, fortunas, 

P liberos, rem publicam referret acceptam'. 

VI. 13. Sed quoniam illis, quos nominavi, tot et 
talibus viris res publica orbata est : veniamus ad vivos, 
qui duo de consularium numero reliqui sunt. L. Cotta, 
vir summo ingenio summaque prudentia, rebus iis gestis,. 

quas tu reprehendis, supplicationem decrevit verbis am 
plissimis, eique illi ipsi, quos modo nominavi, consulares 
senatusque cunctus assensus est; qui honos post con 
ditam hanc urbem«habitus est togato ante me nemini 

14. L. Caesar, avunculus tuus, qua oratione, qua con- 
stantia, qua gravitate sententiam dixit in sororis suse 
virum, vitricum tuum ! Hunc tu quum auctorem et 
praeceptorem omnium consiliorum totiusque vitse de- 
buisses habere, vitrici te similem, quam avunculi malu- 
isti. Hujus ego, alienus, consiliis consul usus sum: tu 
sororis nlius, ecquid ad eum unquam de re publica re- 
tulisti? At ad quos refert? Dii immortales! ad eos 
scilicet, quorum nobis etiam dies natales audiendi sunt. 

15. Hodie non descendit Antonius. Cur? Dat nata- 
licia in hortis. Cui ? Neminem nominabo. Putate tum 
Phormioni alicui, tum Gnathoni, tum etiam Ballioni. 
O fceditatem hominis flagitiosam ! O impudentiam, ne- 
quitiam, libidinem non ferendam ! Tu quum principem 
senatorem, civem singularem, tam propinquum habeas, 
ad eum de re publica nihil referas: ad eos referas> qui 
suam rem nullam habent, tuam exhauriunt ? 

VII. Tuus videlicet salutaris consulatus, perniciosus 
meus. Adeone pudorem cum pudicitia perdidisti, ut 
hoc in eo templo dicere ausus sis, in quo ego senatum 
illum, qui quondam florens orbi terrarum praesidebat, 
consulebam : tu homines perditissimos cum gladiis col- 
locavisti? 16. At etiam ausus es (quid autem est, quod 
tu non audeas?) clivum Capitolinum dicere, me consule, 
plenum servorum armatorum fuisse. Ut illa, credo, ne- 
faria senatusconsulta fierent, vim afferebam senatuL 
miser, sive illa tibi nota non sunt, (nihil enim boni , 
nosti,) sive sunt, qui apud tales viros tam impudenter *. 
loquare! Quis enim eques Romanus, quis, prseter te, | 
adolescens nobilis, quis ullius ordinis, qui se civem me- 
mihisset, quum senatus in hoc templo esset, in clivo 
Capitolino non fuit? quis nomen non dedit? Quamquam 

nec scribffi sufficere, nec tabulae nomina illorum capere 
potuerunt. 17. Etenim quum Jiomines nefarii de patriae 
parricidio confiterentur, eonsciorum indiciis, sua manu, 
voce paene literarum coacti, se urbem inflammare, cives 
Vrucidare, vastare Italiam, delere rem publicam consen- 
sisse; quis esset, qui ad salutem communem defendendam 
non excitaretur? praesertim quum senatus populusque 
Romanus haberet ducem, qualis si qui nunc esset, tibi 
idem, quod illis accidit, contigisset. Ad sepulturam 
corpus vitrici sui negat a me datum. Hoc vero ne P. 
quidem Clodius dixit unquam. Quem, quia jure ei 
inimicus fui, doleo a te omnibus vitiis eum esse su- 
peratum. 18. Qui autem tibi venit in mentem, redigere 
in memoriam nostram, te domi P. Lentuli esse educa- 
tum ? An verebare, ne non putaremus natura te potuisse 
tam improbum evadere, nisi accessisset etiam disciplina ? 
VIII. Tam autem eras excors, ut tota in oratione 
tua tecum ipse pugnares ; ut non modo non cohaerentia 
Mnter se diceres, sed maxime disjuncta atque contraria ; 
ut non tanta mecum, quanta tecum tibi esset contentio ! 
Vitricum tuum fuisse in tanto scelere fatebare, pcena 
affectum querebare. Ita, quod proprie meum est, lau- 
dasti: quod totum est senatus, reprehendisti. . Nam, 
comprehensio sontium, mea ; animadversio, senatus fuit. 
Homo disertus non intelligit, eum, quem contra dicit, 
laudari a se ; eos, apud quos dicit, vituperari. 19. Jam 
illud cujus est, non dico audacia?, (cupit enim se au- 
dacem:) sed, quod minime vult, stultitiae, qua vincit 
| omnes, clivi Capitolini mentionem facere, quum inter 
l subsellia nostra versentur armati ? quum in hac cella 
vConcordiae, dii immortales! in qua, me consule, salutares 
|fcntentiae dictae sunt, quibus ad hanc diem viximus, cum 
gladiis homines collocati stent? Accusa senatum; ac- 
cusa equestrem ordinem, qui tum cum senatu copulatus 
fuit ; accusa omnes ordines, omnes cives, dum confiteare, 
hunc ordinem, hoc ipso tempore, ab Ityraeis circum- 

sederi. Hsc tu non propter audaciam dicis tam impi 
denter, sed, qui tantam rerum repugnantiam non vide£ 
nihil profecto sapis. Quid est enim dementius, quar 
quum rei publics perniciosa arma ipse ceperis, objice] 
alteri salutaria? 20. At etiam quodam loco facetus ess 
voluisti. Quam id te, dii boni, non decebat! In qu 
est tua culpa nonnulla. Aliquid enim salis a mima uxoi 
trahere potuisti. Cedant arma toqm. Quid ? tum nonn 
cesserunt ? At postea tuis armis cessit toga. Qusramu 
igitur, utrum melius fuerit, libertati populi Romarj 
sceleratorum arma^ an libertatem nostram •armis tui 
cedere. Nec vero tibi de versibus plura respondebo 
tantum dicam breviter : te neque illos, neque ullas om 
nino literas nosse: me nec rei publics, nec amicis un 
quam defuisse, et tamen omni genere monumentormr 
meorum perfecisse operis subsecivis, ut mes vigilia 
mesque liters, et juventuti utilitatis, et nomini Romanc 
laudis aliquid afferrent. Sed hsc non hujus temporis : 
majora videamus. 

IX. 21. P. Clodium meo consilio interfectum esse 
dixisti. Quidnam homines putarent, si tum occisus 
esset, quum tu illum in foro, inspectante populo Ro- 
mano, gladio stricto insecutus es, negotiumque trans- 
egisses, nisi se ille in scalas tabernar libraris conjecisset, 
iisque oppilatis impetum tuum compressisset ? Quod 
quidem ego favisse me tibi fateor, suasisse ne tu quidem 
dicis. At Miloni ne favere quidem potui. Prius enim 
rem transegit, quam quisquam eum facturum id sus- 
picaretur. At ego suasi. Scilicet is animus erat Milonis, 
ut prodesse rei publics sine suasore non posset! At 
lstatus sum. Quid ergo ? in tanta lsetitia cuncte civi-V 
tatis me unum tristem esse oportebat ? 22. QuamquaniJ 
de morte P. Clodii fuit qusstio non satis prudenter illa 
quidem constituta. Quid enim attinebat nova lege qusri 
de eo, qui hominem occidisset, quum esset legibus queestio 
constituta ? Qussitum est tamen. Quod igitur, quum 

ORATIO PHILIPPICA SECUNDA. 13 

res agebatur, nemo in me dixit, id tot annis post tu es 
inventus qui diceres? 23. Quod vero dicere ausus es, 
idque multis verbis, opera mea Pompeium a Caesaris 
amicitia esse dijunctum, ob eamque causam culpa mea 
^ivile bellum essc natum : in eo non tu quidem tota re, 
sed, quod maximum est, temporibus errasti. 

X. Ego M. Bibulo, prestantissimo civi, consule, 

nihil praetermisi, quantum facere enitique potui, quin 

Pompeium a Caesaris conjunctione avocarem. In quo 

Caesar felicior fuit ; ipse enim Pompeium a mea famili- 

aritate dijunxit Postea vero, quam se totum Pompeius 

Caesari tradidit, quid ego illum ab eo distrahcre conarer? 

Stulti erat sperare: suadere impudentis. 24. Duo tamen 

tempora inciderunt, quibus aliquid contra Caesarem Pom- 

peio suaserim. Ea velim reprehendas, si potes : unum, 

ne quinquennii imperium Caesari prorogaret: alterum, 

ne pateretur ferri, ut absehtis ejus oratio haberetur. 

Quorum si utrumvis persuasissem, in has miserias nun- 

) quam incidissemus. Atque idem ego, quum jam opes 

omnes et suas, et populi Romani, Pompeius ad Caesarem 

detulisset, seroque ea sentire coepisset, quae ego multo 

ante provideram, inferrique patriae bellum nefarium vi- 

derem: pacis, concordiae, compositionis auctor esse non 

destiti, meaque illa vox est nota multis : Utinam, Cn. 

Potnpei, cum C. Ceesare societatem aut nunquam coisses, 

aut nunquam diremisses / fuit aUerum gravitatis, aUerum 

prudentuB tua. Haec mea, M. Antoni, semper et de 

Pompeio, et de re publica consilia fuerunt : quae si 

valuissent, res publica staret, tu tuis flagitns, egestate, 

infamia concidisses. 

^ XI. 25. Sed haec vetera : illud vero recens, Caesarem 

7 meo consilio interfectum. Jam vereor, Patres conscripti, 

f ne, quod turpissimum est, praevaricatorem mihi appo- 

suisse videar, qui me non solum meis laudibus ornaret, 

sed etiam oneraret alienis. Quis enim meum in istius 

gloriosissimi facti conscientia nomen audivit? Cujus 

) 

autem, qui in eo numero fuisset, nomen est occultatum 
occultatum dico ? cujus non statim divulgatum ? Citiu 
dixerim, jactasse se aliquos, ut fuisse in ea societate vi 
derentur, quum conscii non fuissent, quam ut quisquao 
celari vellet, qui fuisset. 26. Quam veri simlle porr» 
est, in tot hominibus, partim obscuris, partim adoles 
centibus neminem occultantibus, meum nomen later* 
potuisse? Etenim si auctores ad liberandam patriano 
desiderarentur illis auctoribus, Brutos ego impeHerem 
quorum uterque L. Bruti imaginem quotidie videret, 
alter etiam Ahals ? Hi igitur his majoribus ab alienifi 
potius consilium peterent, quam a suis ? et fbris potius, 
quam domo? Quid? C. Cassius, in ea familia natus, 
qu» non modo dominatum, sed ne potentiam quidem 
cujusquam ferre potuit, me auctorem, credo, desideravit: 
qui etiam sine his clarissimis viris hanc rem in Cilicia ad 
ostium fluminis Cydni confecisset, si ille ad eam ripam, 
quam constituerat, non ad contrariam, naves appulisset. 
27. Cn. Domitium non patris interitus, clarissimi viri, 
non avunculi mors, non spoliatio dignitatis, ad recu- 
perandam libertatem, sed mea auctoritas excitavit? An 
C. Trebonio ego persuasi ? cui ne suadere quidem ausus 
essem. Quo etiam majorem ei res publica gratiam debet, 
qui libertatem populi Romani unius amicitiae praposuit, 
depulsorque dominatus, quam particeps esse maluit An 
L. Tillius Cimber me est auctorem secutus ? quem ego 
magis fecisse illam rem sum admiratus, quam facturum 
putavi. Admiratus sum autem ob eam causam, quod 
immemor beneficiorum, memor patria? fuisset Quid 
duos Servilios? Cascas dicam, an Ahalas? et hos auc- 
toritate mea censes excitatos potius, quam caritate rei l 
publicse ? Longum est persequi ceteros: idque rei pub- 1 
lica? pneclarum, fuisse tam multos, ipsis gloriosum. 

XII. 28. At quemadmodum me coarguerit horao 
acutus, recordaminL Caesare interfecto, inquit, statim 
cruentum alte extoUens M. Brutus pugionem, Ciceronem 

ORATIO PHILIPPICA SECUNDA. 15 

nominatim exclamavit, atque ei recuperatam libertatem 
est gratulatus. Cur mihi potissimum ? Quia sciebam ? 
Vide ne illa causa fuerit appellandi mei, quod, quum 
rem gessisset consimilem rebus iis, quas ipse gesseram, 

Vme potissimum testatus est, se semulum mearum laudum 
exstitisse. 29. Tu autem omnium stultissime, non in- 
telligis, si id, quod me arguis, voluisse interfici Cesarem, 
crimen sit : etiam, laetatum esse morte Csesaris, crimen 
esse? Quid enim interest inter suasorem fecti, et pro- 
batorem? aut quid refert, utrum voluerim fieri, an 
gaudeam factum ? Ecquis est igitur, te excepto, et iis, 
qui illum regnare gaudebant, qui illud aut fieri noluerit, 
aut factum improbarit ? Omnes ergo in culpa. Etenim 
omnes boni, quantum in ipsis fuit, Csesarem occiderunt. 
Aliis consilium, aliis animus, aliis oocasio defuit: vo- 
luntas nemini. 30. Sed stuporem hominis, vel dicam 
pecudis, attendite. Sic enim dixit : M. Brutus, quem ego 
honoris causa nomino, cruenium pugionem tenens, Cicero- 

) nem exclamavit: eoo quo intettigi debet, eum consciumfume. 
Ergo ego sceleratus appellor a te, quem tu suspicatum 
aliquid suspicaris: ille, qui stillantem prae se pugionem 
tulit, is a te honoris causa nominatur? Esto: sit in 
' verbis tuis hic stupor : quanto in rebus sententiisque 
major? Constitue hoc, consul, aliquando: Brutorum, 
C. Cassii, Cn. Domitii, C. Trebonii, reliquorum, quam 
velis esse causam : edormi crapulam, iuquam, et exhala. 
An faces admovende sunt, quae te excitent, tante causs 
indormientem ? Nunquamne intelliges, statuendum tibi 
esse, utrum illi, qui istam rem gesserunt, homicidsene 
sint, an vindices libertatis? 

l XIII. 31. Attende enim paullisper, cogitationem- 

' que sobrii hominis punctum temporis suscipe. Ego, 
qui sum illorum, ut ipse fateor, familiaris ; ut a te ar- 
guor, socius; nego quidquam esse medium: confiteor 
eos, nisi liberatores populi Romani conservatoresque rei 
publicffi sint, plus quam sicarios, plus quam homicidas, 

plus etiam quam parricidas esse : siquidem est atrociui 
patriae parentem, quam suum occidere. Tu homo sa- 
piens et considerate, quid dicis ? Si parricidae : cux 
honoris causa a te sunt et in hoc ordine et apud po- 
pulum Romanum semper appellati ? Cur At. Brutus., 
te referente, legibus est solutus, si ab urbe plus, quam 
decem dies abfuisset? cur ludi Apollinares incredibilt 
M. Bruti honpre celebrati? cur provinciae Bruto et 
Cassio datae? cur quaestores additi? cur legatorum nu- 
merus auctus? Atque haec acta pea te. Non igitur 
homicidae. Sequitur, ut liberatores tuo judicio sint: 
quandoquidem tertium nihil potest esse. 32. Quid est ? 
num conturbo te? Non enim fortasse satis, quae di- 
junctius dicuntur, intelligis. Sed tamen haec summa 
est conclusionis meae: quoniam scelere a te liberati 
sunt, ab eodem te amplissimis praemiis dignissimos ju* 
dicatos. Itaque jam retexo orationem meam. Scribam 
ad illos, ut, si qui forte, quod a te mihi objectum est, 
quaerent, sitne verum : ne cui negent. Etenim vereor, 
ne aut celatum me, illis ipsis non honestum ; aut invi- 
tatum refugisse, mihi sit turpissimum. Quae enim res 
unquam (pro sancte Jupiter !) non modo in hac urbe, 
sed in omnibus terris est gestamajor? quse gloriosior ? 
quae commendatior hominum memoriae sempiternae? 
In hujus me tu consilii societatem tamquam in equum 
Trojanum cum principibus includis ? 33. Non recuso : 
ago etiam gratias, quoquo animo facis. Tanta enim 
res est, ut invidiam istam, quam tu in me vis conci- 
tare, cum laude non comparem. Quid enim beatius 
illis, quos tu expulsos a te praedicas et relegatos? qui 
locus est aut tam desertus, aut tam inhumanus, qui , 
illos, quoquo accesserint, non affari atque appetere vi- 
deatur? qui homines tam agrestes, qui se, quum eos 
adspexerint, non maximum cepisse vitae fructum pu- 
tent ? quae vero tam immemor posteritas, quae tam in- 
gTatae literae reperientur, quae eorum gloriam non im- 

ORATIO PHILIPPICA SECUNDA. 17 

mortalitatis memoria prosequantur? Tu vero adscribe 
me talem in numerum. 

XIV. 34. Sed unam rem vereor ne non probes. Si 
; enim fuissem, non solum regem, sed regnum etiam de 
y re publica sustulissem : et, si raeus stilus ille fuisset, 
f ut dicitur, mihi crede, non solum unum actum, sed to- 

tam fabulam confecissem. Quamquam si interfici Caesa- 
rem voluisse crimen est, vide, quaeso, Antoni, quid tibi 
futurum sit, quem et Narbone hoc consilium cum C.Tre- 
bonio cepisse notissimum est, et ob ejus consilii societatem, 
quum interficeretur Caesar, tum te a Trebonio vidimus 
sevocari. Ego autem (vide quam tecum agam non 
inimice) quod bene cogitasti aliquando, laudo: quod 
non indicasti, gratias ago: qiiod non fecisti, ignosco. 
Virum res illa quaerebat. 35. Quod si te in judicium 
quis adducat, usurpetque illud Cassianum, cui bono 
fuerit: vide, quaeso, ne haereas. Quamquam illud 
quidem fuit, ut tu dicebas, omnibus bono, qui servire 
^ nolebant : tibi tamen praecipue, qui non modo non ser- 
vis, sed etiam regnas; qui maximo te aere alieno ad 
aedem Opis liberasti ; qui per easdem tabulas innume- 
rabilem pecuniam dissipavisti ; ad quem e domo Cae- 
saris tam multa delata sunt ; cujus domi quaestuosissi- 
ma est falsorum commentariorum et chirographorum 
ofificina, agrorum, oppidorum, immunitatum, vectiga- 
lium flagitiosissimae nundinae. 36. Ktenim quae res 
egestati et aeri alieno tuo, praeter mortem Caesaris, sub- 
venire potuisset ? Nescio quid conturbatus esse videris : 
numquid subtimes, ne ad te hoc crimen pertinere vide- 
atur ? Libero te metu : nemo credet unquam ; non est 
^ tuum de re publica bene mereri; habet istius pulcher- 
^rimi facti clarissimos viros res publica auctores: ego te 
tantum gaudere dico, fecisse non arguo. Respondi maxi- 
mis criminibus : nunc etiam reliquis respondendum est. 

XV. 37. Castra mihi Pompeii, atque illud omne 
tempus objecisti. Quo quidem tempore si, ut dixi, 

2 

18 M. TULLII CICERONIS 

meum consilium auctoritasque valuisset : tu hodie ege 
res, nos liberi essemus; res publica non tot duces e 
exercitus amisisset. Fateor enim, me, quum ea, qua 
acciderunt, providerem fatura, tanta in maestitia fuisse 
quanta ceteri optimi cives, si idem providissent, fuis 
sent. Dolebam, dolebam, Patres conscripti, rem publi- 
oam vestris quondam meisque consiliis conservatam, 
brevi tempore esse perituram. Nec vero eram tam in- 
doctus ignarusque rerum, ut frangerer animo propter 
vitse cupiditatem, quse me manens conficeret angoribus, 
dimissa molestiis omnibus liberaret. lllos ego prsestan- 
tissimos viros, lumina rei pubUcse, vivere volebam, tot 
consulares, tdt praetorios, tot honestissimos senatores, 
omnem praeterea florem nobilitatis ac juventutis, tum 
optimorum civium exercitus : qui si viverent, quamvis 
iniqua conditione pacis, (mihi enim omnis pax cum 
civibus bello civili utilior videbatnr,) rem publicam 
hodie teneremus. 38. Quae sententia si valuisset, ac 
non ii maxime mihi, quorum ego vitae consulebam, spe 
victoriae elati, obstitissent : ut alia omittam, tu certe 
nunquam in - hoc ordine, vel potius nunquam in hac 
urbe mansisses. At vero Cn. Pompeii voluntatem s 
me alienabat oratio mea. An ille quemquam plus di- 
lexit? cum ullo aut sermones, aut consilia contulit 
stepius? Quod quidem erat magnum, de summa re 
pubUca dissentientes in eadem consuetudine amicitie 
permanere. Sed et ego, quid iUe, et contra iUe, qnid 
ego sentirem et spectarem, videbat. Ego incolumitati 
civium primum, ut postea dignitati possemus ; ille pre- 
senti dignitati plus consulebat. Quod autem habebat 
uterque quid sequeretur, idcirco tolerabiUor erat nostra j 
dissensio. 89. Quid vero iUe singularis vir ac psne 
divinus de me senserit, sciunt, qui eum de Pharsalica 
fuga Paphum persecuti sunt. Nunquam ab eo mentio 
de me, nisi honorifica, nisi plena amicissimi desiderii, 
quum me vidisse plus fateretur, se speravisse meliora. 

Et ejus viri nomine me insectari audes, cujus me ami- 
cum, te sectorem esse fateare ? 

XVI. Sed omittatur bellum illud, in quo tu nimi- 
um felix fuistl Ne jocis quidem respqndebo, quibus 
^ne in castris usum esse dixisti. Erant quidem illa 
f castra plena curae^ verumtamen homines quamvis in 
turbidis rebus sint, tamen, si modo homines sunt, in- 
terdum animis relaxantur. 40. Quod autem idem 
inaestitiam meam reprehendit, idem jocum: magno 
argumento est, me in utroque fuisse moderatum. 
Hereditates mihi negasti venire. Utinam hoc tuum 
I verum crimen esset! plures amici mei et necessarii 
I viverent. Sed qui istuc tibi venit in mentem? Ego 
enim amplius H.S. ducenties acceptum hereditatibus 
retuli. Quamquam in hoc genere fateor feliciorem esse 
te. Me nemo, nisi amicus, fecit heredem, ut cum illo 
commodo, si quod erat, animi quidam dolor junge- 
retur: te is, quem tu vidisti nunquam, L. Rubrius 
) Casinas, fecit heredem. 41. Et quidem vide, quam te 
amarit is, qui, albus aterne fueris, ignorans, fratris 
nlium praeteriit, Q. Pufii, honestissimi equitis Romani, 
suique amantissimi, [;] quem palam heredem semper 
factitarat : [ne nominat quidem :] te, quem nunquam 
viderat, aut certe nunquam salutaverat, fecit heredem. 
Velim mihi dicas> nisi molestum est, L. Turselius qua 
facie fuerit, qua statura, quo municipio, qua tribu. 
"Nihil scio, inquies, nisi quee prsedia habuerit." Igi- 
tur fratrem exheredans, te faciebat heredem. In multas 
praeterea pecunias alienissimorum hominum, ejectis veris 
heredibus, tamquam heres esset, invasit. 42. Quam- 
\yuam hoc maxime admiratus sum, mentionem te here- 
^itatum ausum esse facere, quum ipse hereditatem 
patris non adisses. 

XVII. Haec ut colligeres, homo amentissime, tot 
'dies in aliena villa declamasti? quamquam tu quidem 
(ut tui familiarissimi dictitant) vini exhalandi, non in- 
i 2 2 

genii acuendi causa declamitas. Et vero adhibes jo< 
causa magistrum, sunragio tuo et compotorum tuorum 
rhetorem, cui concessisti, ut in te, quae vellet, diceret 
salsuin omnino hominem: sed materia facilis est in t< 
et in tuos dicta dicere. Vide autem, quid intersit intei 
te et avum tuum. Ille sensim dicebat, quod causa 
prodesset ; tu cursim dicis aliena. 43. At quanta mer 
ces rhetori data est ! Audite, audite, Patres conscripti 
cognoscite rei publicae vulnera. Duo millia jugeruir 
campi Leontini Sex. Clodio rhetori assignasti, et quiden 
immunia, ut populi Romani tanta mercede nihil sapere 
disceres. Num etiam hoc, homo audacissime, ex Cflesaris 
commentariis ? Sed dicam alio loco et de Leontino agro 
et de Campano : quos iste agros ereptos rei publicfie, tur- 
pissimis possessoribus inquinavit. Jam enim, quoniam 
criminibus ejus satis respondi, de ipso emendatore et cor- 
rectore nostro quaedam dicenda sunt. Nec enim omnia 
eflundam, ut, si seepius decertandum sit, ut erit, semper 
novus veniam : quam facultatem mihi multitudo istius 
vitiorum peccatorumque largitur. 

XVIII. 44. Visne igitur te ins^iciamus a puero ? Sic 
opinor. A principio ordiamur. Tenesne memoria, prae- 
textatum te decoxisse ? u Patris, inquies, ista culpa est." 
Concedo. Etenim est pietatis plena defensio. Illud tamen 
audaciee tuee, quod sedisti in quattuordecim ordinibus, 
quum esset lege Roscia decoctoribus certus locus con- 
stitutus, quamvis quis fortunee vitio, non suo decoxisset. 
Sumpsisti virilem, quam statim muliebrem togam reddi- 
disti. Primo vulgare scortum ; certa flagitii merces, nec 
ea parva ; sed cito Curio intervenit, qui te a meretricio > 
qusestu abduxit, et, tamquam stolam dedisset, in matri-jj 
monio stabili et certo locavit. 45. Nemo unquam puer{ 
emptus libidinis causa, tam fuit in domini potestate, 
quam tu in Curionis. Quoties te pater ejus domu sua 
eiecit % quoties custodes posuit, ne limen intrares ? quum 
tu tamen, nocte socia, hortante libidine, cogente mer- 

ORATIO PHILIPPICA SECUNDA. 21 

cede, per tegulas demitterere. . Quae flagitia domus illa 
diutius ferre non potuit. Scisne, me de rebus mihi no- 
tissimis dicere? Recordare tempus illud, quum pater 
Curio maerens jacebat in lecto ; filius se ad pedes meos 

JVprosternens, lacrimans, te mihi commendabat; orabat, 
ut te contra suum patrem, si sestertium sexagies pete- 
ret, defenderem : tantum enim se pro te intercessisse. 
Ipse autem amore ardens confirmabat, quod desiderium 
tui discidii ferre non posset, se in exsilium iturum. 
46. Quo tempore ego quanta mala florentissimae familiae 
sedavi, vel potius sustuli! Patri persuasi, ut aes alie- 
num filii dissplveret; Tedimeret adolescentem, summa 
spe et animi et ingenii praeditum, rei familiaris facul- 
tatibus; eumque a tua non modo familiaritate, sed 
etiam congressione, patrio jure et potestate prohiberet. 
Haec tu, quum per me acta meminisses : nisi illis, quos 
videmus, gladiis confideres, maledictis me provocare 
ausus esses? 

> XIX. 47. Sed jam stupra et flagitia omittamus : 
sunt quaedam, quae honeste non possum dicere : tu au- 
tem eo liberior, quod ea in te admisisti, quae a vere- 
cundo inimico audire non posses. Sed reliquum vitae 
cursum videte: quem quidem celeriter perstringam. 
Ad haec enim, quae in civili bello, in maximis rei pub- 
lic® miseriis fecit, et ad ea, quae quotidie facit, festinat 

I animus. Quae peto, ut, quamquam multo notiora vo- 

i bis, quam mihi sunt, tamen, ut facitis, attente audiatis. 
Debet enim talibus in rebus excitare animos non cog- 
nitio soluin rerum, sed etiam recordatio. Tametsi 
incidamus oportet media, ne nimis sero ad extrema 

L veniamus. 

* 48. Intimus erat in tribunatu Clodio, qui sua erga 
me beneficia commemorat; ejus omnium incendiorum 
fax : cujus etiam domi jam tum quiddam molitus est. 
Quid dicam, ipse optime intelligit. Inde iter Alexan- 
driam contra senatus auctoritatem, contra rem publicam 

et religiones^ sed habebat ducem Gabinium, quicum 
quidvis rectissirae facere posset. Qui tum inde reditus, 
aut qualis? Prius in ultimam Galliam ex JEgypto, 
quam domum. Quae autem erat domus? Suam enim 
quisque domum tum obtinebat, nec erat usquam tua." 
Domum dico? quid erat in terris, ubi in tuo pedem 
poneres, praeter unum Misenum, quod cum sociis, tam- 
quam Sisaponem, tenebas? 

XX. 49. Venisti e Gallia ad qusesturam petendam. 
Aude dicere, te prius ad parentem tuum venisse, quam 
ad me. Acceperam jam ante Csesaria literas, ut mihi 
satisneri paterer a te : itaque ne loqui quidem sum te 
passus de gratia. Postea cultus sum a te, tu a me ob- 
servatus in petitione quaesturae. Quo quidem tempore 
P. Clodium, approbante populo Romano, in foro es co- 
natus occidere : quumque eam rem tua sponte conarere, 
non impulsu meo ; tamen ita praedicabas, te non exis- 
timare, nisi illum interfecisses, unquam mihi pro tuis | 
in me injuriis satis esse facturum. In quo demiror, J 
cur Milonem impulsu meo rem illam egisse dicas, quum 
te, ultro mihi idem illud deferentem, nunquam sim 
adhortatus. Quamquam, si in eo perseverares, ad tuam 
gloriam rem illam referri malebam, quam ad meam 
gratiam. 50. Qusestor es factus. Deinde continuo sioe 
senatus consulto, sine sorte, sine lege ad Csesarem cu- 
curri8ti. Id enim unum in terris egestatis, aeris alieni, 
nequitise, perditis vitee rationibus perfugium esse duce- 
bas. Ibi te quum et illius largitionibus et tuis rapinis 
explevisses, (si hoc est explere, quod statim efFundas,) 
advolasti egens ad tribunatum, ut in eo magistratu, ai 
posses, viri tui similis esses. jfl 

XXI. Accipite nunc, quseso, non ea, quae ipse in se, ^ 
atque in domesticum dedecus impure atque intempe- 
ranter, sed quae in nos fortunasque nostras, id est, in 
universam rem publicam, impie ac nefarie fecerit. Ab 
hujus enim scelere omnium malorum principium natum 

reperietis. 51. Nam, quum L. Lentulo, C. Marcello, 

consulibus, Kalendis Januariis labantem et prope ca- 

dentem rem publicam fulcire cuperetis, ipsique C. 

Csesari, si sana mente esset, consulere velletis: tum 

^ iste venditum atque emancipatum tribunatum consiliis 

vestris opposuit, cervicesqne suas ei subjecit securi, qua 

multi minoribus in peccatis occiderunt. In te, M. An- 

toni, id decrevit senatus, et quidem incolumis, nondum 

tot luminibus extinctis, quod in hostem togatum de- 

cerni est solitum more majorum. Et tu apud Patres 

conscriptos contra me dicere ausus es, quum ab hoc 

ordine ego conservator essem, tu hostis rei publicae ju- 

dicatus? Commemoratio illius tui sceleris intermissa 

est, non memoria deleta. Dum genus hominum, dum 

populi Romani nomen exstabit, (quod quidem erit, si 

per te licebit, sempiternum !) tua illa pestifera inter- 

cessio nominabitur. 52. Quid cupide a senatu, quid 

temere fiebat, quum tu, unus adolescens, universum 

> ordinem decernere de salute rei publics prohibuisti? 

neque id semel, sed sepius? neque tu tecum de sena- 

tus auctoritate agi passus es ? Quid autem agebatur, 

nisi ne deleri et everti rem publicam funditus velles, 

quum te neque principes civitatis rogando, neque ma- 

jores natu monendo, neque frequens senatus agendo, 

de vendita atque addicta sententia movere potuit? 

| Tum illud, multis rebus ante tentatis, necessario tibi 

I vulnus inflictum est, quod paucis ante te, quorum in- 

columis fuit nemo. 53. Tum contra te dedit arma hic 

ordo consulibus reliquisque imperiis et potestatibus : 

qus non effugisses, nisi te ad arma Cssaris contulisses. 

U XXII. Tu, tu, inquam, M. Antoni, princeps C. 

\ Cssari, omnia perturbare cupienti, causam belli contra 

patriam inferendi dedisti. Quid enim aliud ille dice- 

bat? quam causam sui dementissimi consilii et facti 

afferebat, nisi quod intercessio neglecta, jus tribunicium 

gublatum, circumscriptus a senatu esset Antonius? 



yGoogle 



24 M. TULLII CICERONIS 

Omitto, quam hsec falsa, quam levia: prssertim quum 
omnino nulla causa justa cuiquam esse possit contra 
patriam arma capiendi. Sed nihil de Cssare : tihi certe 
confitendum est, causam perniciosissimi belli in persona 
tua constitisse. 54. O miserum te, si intelligis ! mise- 
riorem, si non intelligis, hoc literis mandari, hoc me- 
nioriee prodi, hujus rei ne posteritatem quidem omnium 
seculorum unquam immemorem fore, consules ex Ita- 
lia expulsos, cumque his Cn. Pompeium, quod im- 
perii populi Romani decus ac lumen fuit, omnes con- 
sulares, qui per valetudinem exsequi cladem illain fu- 
gamque potuissent, praetores, praetorios, tribunos plebis, 
magnam partem senatus, omnem subolem juventutis, 
unoque verho, rem publicam expulsam atque extermi- 
natam suis sedibus I 55. Ut igitur in seminibus est 
causa arhorum et stirpium : sic hujus luctuosissimi 
helli semen tu fuisti. Doletis tres exercitus populi 
Romani interfectos: interfecit Antonius. Desideratis 
clarissimos cives: eos quoque vobis eripuit Antonius. 
Auctoritas hujus ordinis afflicta est: afflixit Antonius. 
Omnia denique, quae postea vidimus, (quid autem mali 
non vidimus?) si recte ratiocinahimur, uni accepta re- 
feremus Antonio. Ut Helena Trojanis, sic iste huic 
rei publicae causa helli, causa pestis atque exitii fuit. 
Reliquae partes tribunatus principiis similes. Omnia 
perfecit, quae senatus, salva re publica ne fieri possent, 
perfecerat. Cujus tamen scelus in scelere cognoscite. 
XXIII. 56. Restituehat multos calamitosos. In iis 
patrui nulla mentio. Si severus, cur non in omnes? 
Si misericors, cur non in suos? Sed omitto ceteros. 
Licinium Lenticulam, de alea condemnatum, colluso- { 
rem suum, restituit: quasi vero ludere cum condem- 
nato non liceret ! sed ut, quod in alea perdiderat, hene- 
ficio legis dissolveret. Quam attulisti rationem populo 
Romano, cur eum restitui oporteret ? Absentem, credo, 
in reos relatum ; rem indicta causa judicatam ; nullum 

fuisse de alea lege judicium ; vi opprcssum, et armis ; 

postremo, quod de patruo tuo dicebatur, pecunia ju- 

: dicium esse corruptum. Nihil horum. — At vir bonus, 

l et re publica dignus,— Nihil id quidem ad rem: ego 

\tamen, quoniam condemnatum esse, pro nihilo est, si 

| ita esset, ignoscerem. Hominem omnium nequissimum, 

qui non dubitaret vel in foro alea ludere, lege, que 

| est de alea, condemnatum, qui in integrum restituit, 

is non apertissime studium suum ipse profitetur? 57. 

In eodem vero tribunatu, quum Csesar in Hispaniam 

proficiscens huic conculcandam Italiam tradidisset:<que 

fuit ejus peragratio itinerum! lustratio municipiorum ! 

Scio me in rebus celebratissimis omnium sermone ver- 

sari, eaque, quse dico dicturusque sum, notiora omni- 

bus esse, qui in Italia tum fuerunt, quam mihi, qui 

non fui. Notabo tamen singulas res: etsi nullo modo 

poterit oratio mea satisfacere vestrae scientis. Etenim 

quod unquam in terris tantum flagitium exstitisse audi- 

) tum est ? tantam turpitudinem ? tantum dedecus ? 

XXIV. 58. Vehebatur in essedo tribunus plebis; 
lictores laureati antecedebant ; inter quos, aperta lec- 
tica, mima portabatur; quam ex oppidis municipales 
homines honesti, obviam necessario prodeuntes, non 
noto illo et mimico nomine, sed Volumniam consalu- 
tabant. Sequebatur rheda cum lenonibus, comites ne- 
quissimi, rejecta mater amicam impuri filii, tamquam 
nurum, sequebatur. O miserae mulieris fecunditatem 
calamitosam ! Horum flagitiorum iste vestigiis omnia 
municipia, prefecturas, colonias, totam denique Italiam 
impressit. 
V 59. Reliquorum factorum ejus, Patres conscripti, 
• difficilis est sane reprehensio et lubrica. Versatus in 
bello est : saturavit se sanguine dissimillimorum sui 
civium. Felix fuit, si potest ulla in scelere esse feli- 
citas. Sed, quoniam veteranis cautum esse volumus, 
quamquam dissimilis est militum causa et tua: illi 

secuti sunt: tu quesisti ducem: tamen, ne apud illos 
me in invidiam voces, nihil de genere belli dicam. Vic- 
tor e Thessalia Brundisium cum legionibus revertistL 
Ibi me non occidistL Magnum beneficium! Potuisse 
enim fateor. Quamquam nemo erat eomm, qui tum 
tecum fuerunt, qui mihi non censeret parci oportere. 
60. Tanta est enim caritas patrie, ut vestris etiam le- 
gionibus sanctus essem, quod eam a me servatam esse 
meminissent. Sed fac, id te dedisse mihi, quod non 
ademisti, meque a te habere vitam, quia non a te sit 
erepta: licuitne mihi per tuas cohtumelias hoc tuum 
beneficium sic tueri, ut tuebar, presertim quum te 
haec auditurum videres? 

XXV. 61. Venisti Brundisium, in sinum quidem et 
in complexum tuae mimuls. Quid est ? num mentior % 
Quam miserum est id negare non posse, quod sit tur- 
pissimum confiteri ! Si te municipiorum non pudebat : 
ne veterani quidem exercitus? quis enim miles fuit, j 
qui Brundisii illam non viderit? quis, qui nescierit, J 
venisse eam tot tibi dierum viam gratulatum? quis, 
qui non indoluerit, tam sero se, quam nequam homi- 
nem secutus esset, cognoscere? 62. Italis rursus per- 
cursatio eadem comite mima ; in oppida militum cru- 
delis et misera deductk) ; in urbe auri, argenti, maxi- 
meque vini, foeda direptio. Accessit, ut, Cesare ignaro, 
quum esset ille Alexandrise, beneficio amicorum ejus, 
magister equitum constitueretur. Tum existimavit, se 
suo jure cum Hippia vivere, et equos vectigales Ser- 
gio mimo tradere. Tum sibi non hanc, quam nunc 
male tuetur, sed M. Pisonis domum, ubi habitaret, i 
legerat. Quid ego istius decreta, quid rapinas, quid Q 
hereditatum possessiones datas, quid ereptas proferam ? ^ 
Cogebat egestas: quo se verteret, non habebat. Non- 
dum ei tanta a L. Rubrio, non a L. Turselio here- 
ditas venerat; nondum in Cn. Pompeii locum, mul- 
torumque aliorum, qui aberant, repentinus heres suc- 

cesserat. Erat ei vivendum latronum ritu, ut tantum 
haberet, quantum rapere potuisset. 

63. Sed haec, qus robustioris improbitatis sunt» 
omittamus : loquamur potius de nequissimo genere le- 
k vitatis. Tu istis faucibus, istis lateribus, ista gladia- 
toria totius corporis firmitate, tantum vini in Hippite 
nuptiis exhauseras, ut tibi necesse esset in populi Ro- 
mani conspectu vomere postridie. O rem non modo 
visu foedam, sed etiam auditu! Si inter coenam, in 
ipsis tuis immanibus illis poculis, hoc tibi accidisset, 
quis non turpe duceret? In ccetu vero populi Ro- 
mani, negotium publicum gerens, magister equitura, 
cui ructare turpe esset, is vomens, frustis esculentis, 
vinum redolentibus, gremium suuiu et totum tribunal 
implevit. Sed hoc ipse fatetur esse in suis sordibus: 
veniamus ad splendida. 

XXVI. 64. Caesar Alexandria se recepit, felix, ut 
sibi quidem videbatur : mea autem sententia, qui rei 
publicse sit infelix, felix esse nemo potest. Hasta 
posita pro aede Jovis Statoris, bona, (miserum me! 
consumptis enim lacrimis, tamen infixus animo haeret 
dolor,) bona, inquam, Cn. Pompeii Magni, voci acerbis- 
simse subjecta praeconis. Una in illa re servitutis oblita 
civitas ingemuit, servientibusque animis, quum omnia 
metu tenerentur, gemitus tamen populi Romani liber 
fuit. Exspectantibus omnibus, quisnam esset tam im- 
pius, tam demens, tam diis hominibusque hostis, qui 
ad illud scelus sectionis auderet accedere, inventus est 
nemo, prseter Antonium, praesertim quum tot essent 
circum hastam illam, qui alia omnia auderent. Unus 
inventus est, qui id auderet, quod omnium fugisset et 
reformidasset audacia. 65. Tantus igitur te stupor op- 
pressit, vel, ut verius dicam, tantus furor, ut primum, 
quum sector sis isto loco natus, deinde quum Pom- 
peii sector, non te exsecratum populo Romano, non de- 
testabilem, non omnes tibi deos, non omnes homines, 

et esse inimicos, et futuros scias ? At quam insolenter 
statim heluo invasit in ejus viri fortunas, cujus virtute 
terribilior erat populus Romanus exteris gentibus, jus- j 
titia carior^ • | 

XXVII. 66. In ejus igitur viri copias quum se subito ' 
ingurgitasset, exsultabat gaudio, persona de mimo, modo 
egens, repente dives. Sed, ut est apud poetam nescio 
quem, male parta male dilabuntur, Incredibile ac simile 
portenti est, quonam modo illa tam multa, quam pau- 
cis, non dico mensibus, sed diebus effuderit. Maximus 
vini numerus fuit, permagnum optimi pondus argenti, 
pretiosa vestis, multa et lauta supellex, et magnifica 
multis locis, non illa quidcra luxuriosi hominis, sed 
tamen abundantis. Horum paucis diebus nihil erat. 
67. Quae Charybdis tam vorax ? Charybdin dico ? quae 
si fuit, fiiit animal unum : Oceanus, medius ndius, vix 
videtur tot res, tam dissipatas, tam distantibus in locis 
positas, tam cito absorbere potuisse. Nihil erat clau- | 
sum, nihil obsignatum, nihil scriptum. Apothecae totae J 
nequissimis hominibus condonabantur. Alia mimi ra- \ 
piebant, alia mimae: domus erat aleatoribus referta, I 
plena ebriorum: totos dies potabatur, atque id locis 
pluribus : suggerebantur etiam saepe (non enim semper 
iste felix) damaa aleatoria. Conchyliatis Cn. Pompeii 
peristromatis servorum in cellis lectos stratos videres. 
Quamobrem desinite mirari, haec tam celeriter esse con- 
sumpta. Non modo unius patrimonium, quamvis am- 
plum, ut illud fuit, sed urbes et regna celeriter tanta 
nequitia devorare potuisset. At idem aedes etiam et 
hortos. 68. O audaciam immanem! tu etiam ingredi 
illam domum ausus es? tu illud sanctissimum limen Q 
intrare ? tu illarum aedium diis penatibus os impuris- , 
simum ostendere? Quam domum aliquamdiu nemo 
adspicere poterat, nemo sine lacrimis praeterire, hac te 
in domo tamdiu deversari non pudet? in qua, quam- 
vis nihil sapias, tamen nihil tibi potest esse jucundum. 

XXVIII. An tu, illa in vestibulo rostra, spolia 
quum adspexisti, domum tuam te introire putas ? Fieri 
non potest. Quamvis enim sine mente, sine sensu sis, 
ut es : tamen et te, et tua, et tuos nosti. Nec vero te 

^Kinquam, neque vigilantem, neque in somnis credo 

' posse mente consistere. Necesse est, quamvis sis, ut 

es, vinolentus et furens, quum tibi objecta sit species 

singularis viri, perterritum te de somno excitari, furere . 

etiam saepe vigilantem. 69. Me quidem miseret parie- 

tum ipsorum atque tectorum. Quid enim unquam 

domus illa, viderat, nisi pudicum, quid, nisi ex optimo 

I more et sanctissima disciplina? Fuit enim ille vir, 

| Patres conscripti, sicut scitis, quum foris clarus, tum 

domi admirandus, neque rebus externis magis laudan- 

dus, quam institutis domesticis : hujus in sedibus pro>£ 

cubiculis stabula, pro tricliniis popins sunt. Etsi jam 

negat. Nolite^ nolite quarere. Frugi factus est. Illam 

i suam suas res sibi habere jussit, ex duodccim tabulis : 

J claves ademit, exegit. Quam porro spectatus civis, 

I quam probatus! cujus ex omni vita nihil est hones- 

i tius, quam quod cum mima fecit divortium. 70. At 

quam crebro usurpat, et consul, et Antonius! Hoc est 

dicere, et consul, et impudicissimus : et consul, et homo 

nequissimus. Quid est enim aliud Antonius ? Nam si 

, dignitas significaretur in nomine; dixisset aliquando, 

credo, avus tuus se et consulem et Antonium. Nun- 

I quam dixit. Dixisset etiam collega meus, patruus tuus. 

[ Nisi tu es solus Antonius. Sed omitto ea peccata, quae 

non sunt earum partium propria, quibus tu rem pub- 

l licam vexavisti : ad ipsas tuas partes redeo, id est, ad 

jl civile bellum : quod natum, conflatum, susceptum opera 

, tua est. 

XXIX. 71. Cui bello quum propter timiditatem 
tuam, tum propter libidines defuisti. Gustaras civilem 
sanguinem, vel potius exsorbueras ; fueras in acie Phar- 
salica antesignanus ; L. Domitium, clarissimum et no- 

bilissimum virum, occideras ; multos, qui e proelio effu- 
gerant, quos Ctesar, ut nonnullos, fortasse servasset, 
crudelissime persecutus trucidaras. Quibus rebus tan- 
tis talibus gestis, quid fuit causee, cur in Africam Cae- 
sarem non sequerere, quum praesertim belli pars tanta 
restaret? Itaque quera locum apud ipsum Cssarem 
post ejus ex Africa reditum obtinuisti? quo numero 
fuisti? Cujus tu imperatoris quaestor fueras, dictatoris 
magister equitum, belli princeps, crudelitatis auctor, 
predse socius, testamento, ut dicebas ipse, iilius, appel- 
latus es de pecunia, quam pro domo, pro hortis, pro 
sectione debebas. 72. Primo respondisti plane ferociter : 
et, ne omnia videar contra te, propemodum equa et 
justa dicebas. A me C. Cssar pecuniam ? cur potius, 
quam ego ab illo? an sine me ille vicit? At ne po- 
tuit quidem. Ego ad illum belli civilis causam attuli ; 
ego leges perniciosas rogavi ; ego arma contra consules 
imperatoresque populi Romani, contra senatum popu- 
lumque Romanum, contra deod patrios, arasque et focos, 
contra patriam tuli. Num sibi soli vicit? Quorum 
facinus est commune, cur non sit eorum prsda oom- 
munis ? Jus postulabas : sed quid ad rem ? Plus ille 
poterat. 73. Itaque, excussis tuis vocibus, et ad te, et 
ad praedes tuosmilites misit : quum repente a te prseclara 
illa tabula prolata. Qui risus hominum ! tantam esse ta- 
bulam, tam varias, tam multas possessiones, ex quibus, 
praeter partem Miseni, nihil erat, quod is, qui auctio- 
naretur, posset suum dicere. Auctionis vero misera- 
bilis adspectus : vestis Pompeii non multa, eaque ma- 
culosa; ejusdem qusedam argentea vasa collisa; sordi- 
data mancipia: ut doleremus quidquam esse ex illis \ 
reliquiis, quod videre possemus. 74. Hanc tamen auc- 
tionem heredes L. Rubrii decreto Caesaris prohibue- 
runt Haerebat nebulo: quo se verteret, non habebat. 
Quin his ipsis temporibus domi Cssaris percussor, ab 
isto missus, deprehensus dicebatur esse cum sica. De 

quo Csesar in senatu, aperte in te invehens, questus 

est. Proficiscitur in Hispaniam Caesar, paucis tibi ad 

solvendum propter inopiam tuam prorogatis diebus. 

L Ne tum quidem sequeris. Tam bonus gladiator rudem 

\am cito accepisti ? Hunc igitur quisquam, qui in suis 

\ partibus, id est, in suis fortunis, tam timidus fuerit, 

pertimescat ? 

XXX. 75. Profectus est aliquando tandem in Hispa- 
niam : sed tuto, ut ait, pervenire non potuit. Quonam 
modo igitur Dolabella pervenit? Aut non suscipienda 
fuit ista causa, Antoni, aut, quum suscepisses, defenden- 
da nsque ad extremum. Ter depugnavit Csesar cum 
civibus, in Thessalia, Africa, Hispania. Omnibus adfuit 
his pugnis Dolabella : in Hispaniensi etiam vulnus acce- 
pit. Si de meo judicio quteris; nollem. Sed tamen 
consilium a primo reprehendendum, laudanda constantia. 
, Tu vero quid es ? Cn. Pompeii liberi primum patriam 
repetebant. Esto : fuerit haec partium causa communis. 
f Repetebant praeterea deos penates, patrios, aras, focos, 
| larem suum familiarem; in quae tu invaseras. Ha?c 
quum repeterent armis ii, quorum erant legibus: — etsi 
in rebus iniquissimis qnid potest esse aequi? — tamen 
quem erat aequissimum, contra Cn. Pompeii liberos 
pugnare? quem? Te, sectorem. 7Q. An tu Narbone 
mensas hospitum convomeres, Dolabella pro te in His- 
pania dimicaret ? 

Qui vero Narbone reditus ? — Etiam quserebat, cur ego 

ex ipso cursu tam snbito revertissem. Exposui nuper, 

Patres conscripti, cansam reditus mei. Volui, si possem, 

v etiam ante Kalendas Januarias prodesse rei publicse. 

aNam, quod quserebas, quomodo redissem : primum luce, 

non tenebris; deinde cum calceis et toga, nullis nec 

Gallicis, nec lacerna. At etiam adspicis me, et quidem, 

ut videris, iratus. Nae tu jam mecum in gratiam 

redeas, si scias, quam me pudeat nequitiae tuae, cujus 

te ipsum non pudet. Ex omnium omnibus flagitiis 

i 

nullum turpius vidi, nullum audivi. Qui magister equi- 
tum fuisse tibividerere, in proximum annum consula- 
tum peteres, vel potius rogares ; is per municipia coh> 
niasque Galliae, a qua nos tum, quum consulatus pete- 
batur, non rogabatur, petere consulatum solebamus, ^ 
cum Gallicis et lacerna cucurristi. 

XXXI. 77. At videte levitatem 'hominis. Quum 
hora diei decima fere ad Saxa rubra venisset, delituit 
in quadam cauponula, atque ibi se occultans, perpotavit 
ad vesperam; inde cisio celeriter ad urbem advectus, 
domum venit capite involuto. Janitor, "Quis tu?" — 
" A Marco tabellarius." Confestim ad eam, cujus causa 
venerat; eique epistolam tradidit. Quam quum illa 
legeret flens, (erat enim scripta amatorie ; caput autem 
literarum, sibi cum illa mima posthac nihil futurum : 
omnem se amorem abjecisse illim, atque in hanc trans- 
fudisse:) guum mulier fleret uberius, homo misericors 
ferre non potuit ; caput aperuit ; in collum invasit. O 
hominem nequam! (quid enim aliud dicam? magis 
proprie nihil possum dicere :) ergo, ut te catamitum, nec 
opinato quum ostendisses, praeter spem mulier adspiceret, 
idcirco urbem terrore nocturno, Italiam niultorum die- 
rum metu perturbasti? 78. Et domi quidem causam 
amoris habuit; foris etiam turpiorem, ne L. Plancus 
prsedes suos venderet. Productus autem in concionem 
a tribuno plebis, quum respondisses, te rei tuae causa 
venisse, populum etiam dicacem in te reddidisti. Sed 
nimis multa de nugis. Ad majora veniamus. 

XXXII. Caesari ex Hispania redeunti obviam lon- 
gissime processisti. Celeriter isti, redisti, ut cognosceret 
te, si minus fortem, attamen strenuum. Factus es ei J 
rursus, nescio quomodo, familiaris. Habebat hoc omnine 
Gaesar: quem plane perditum aere alieno egentemque, 

si eundem nequam hominem audacemque cognorat, hunc 
in familiaritatem libentissime recipiebat. 79. His igitur 
rebus praeclare commendatus, jussus es renuntiari consul, 

st qxddem cum ipso. Nihil queror de Dolabella, qui 

,um est impulsus, inductus, elusus. Qua in re quanta 

ruerit uterque vestrum perfidia in Dolabellam, quis 

gnorat ? Ille induxit, ut peteret ; promissum et recep- 

ru.m intervertit, ad seque transtulit: tu ejus perfidiae 

voluntatem tuam adscripsisti. Veniunt Kalendse Jan- 

iiariae ; cogimur in senatum ; invectus est copiosius multo 

in istum et paratius Dolabella, quam nunc ego. 80. Hic 

autem iratus quae dixit, dii boni ! Primum quum Csesar 

ostendisset, se, priusquam proncisceretur, Dolabellam 

consulem esse jussurum: (quem negant regem, qui et 

faceret semper ejusmodi aliquid, et diceret :) sed quum 

Caesar ita dixisset ; tum hic bonus aUgur eo se sacerdotio 

pra?ditum esse dixit, ut comitia auspiciis vel impedire, 

vel vitiare posset, idque se facturum esse asseveravit. In 

quo primum incredibilem stupiditatem hominis cognos- 

cite. 81. Quid enim? istud, quod te sacerdotii jure 

facere posse dixisti, si augur non esses, et consul esses, 

|minus facere potuisses? Vide ne etiam facilius. Nos 

enim nuntiationem solum habemus : consules et reliqui 

magistratus etiam spectionem. Esto: hoc imperite; 

nec enim est ab homine nunquam sobrio postulanda 

prudentia : sed videte impudentiam. Multis ante men- 

sibus in senatu dixit, se Dolabellae comitia aut prohibi- 

turum auspiciis, aut id facturum esse, quod fecit. Quis- 

quamne divinare potest, quid vitii in auspiciis futumm 

sit, nisi qui de caelo servare constituit ? quod neque licet 

comitiis per leges, et, si qui servavit, non comitiis habitis, 

sed priusquam habeantur, debet nuntiare. Verum im- 

jAicata inscientia impudentia est ; nec scit quod augurem, 

hec facitquod pudentem decet. 82. Atque ex illo die 

lcordamini ejus usque ad Idus Martias consulatum. 

Qui unquam apparitor tam humilis, tam abjectus ? Nihil 

ipse poterat ; omnia rogabat ; caput in aversam lecticam 

inserens, beneficia, quae venderet, a collega petebat. 

XXXIII. Ecce Dolabellse comitiorum dies ; sortitio 

prsrogativs : quiescit. Renuntiatur : tacet. Prima clas- 
sisvocatur; renuntiatur; deinde, ut assolet, suffragia; 
tum secunda classis : qus omnia sunt citius facta, quam 
dixi. 83. Confecto negotio bonus augur (C. Lslium 
diceres) alio die, inquit. O impudentiam singularem i - 
Quid videras? quid senseras? quid^audieras ? neque 
enim te de cslo servasse dixisti, nec hodie dicis. Id 
igitur obvenit vitium, quod tu jam Kalendis Januariis 
futurum esse provideras, et tanto ante predixeras. Ergo, 
hercule, magna, ut spero, tua potius, quam rei publics 
calamitate ementitus es auspicia; obstrinxisti religione 
populum Romanum; augur auguri, consul consuli ob- 
nuntiasti. Nolo plura, ne acta Dolabellse videar con- 
vellere : quse necesse est aliquando ad nostrum collegium 
deferantur. 84. *Sed arrogantiam hominis insolentiamque 
cognoscite. Quamdiu tu voles, vitiosus consul Dolabella : 
rursus, quum voles, salvis auspiciis creatus. Si nihil est, 
quum augur iis verbis nuntiat, quibus tu nuntiasti ; 
confitere te, quum, alio die, dixeris, sobrium non fuisse : 
sin est aliqua vis in istis verbis, ea quae sit, augur a col- 
lega requiro. Sed, ne forte ex multis rebus gestis, M. 
Antonii rem unam pulcherrimam transiliat oratio, ad 
Lupercalia veniamus. 

XXXIV. Non dissimulat, Patres conscripti : apparet 
esse commotum; sudat, pallet. Quidlibet, modo ne 
nauseet, faciat, quod in porticu Minutia fecit Quae 
potest esse turpitudinis tantae defensio ? Cupio audire : 
ut videam, ubi rhetoris tanta merces, ubi campus Leon- 
tinus appareat. 85. Sedebat in Rostris collega tuus, 
amictus toga purpurea, in sella aurea, coronatus. Es- 
cendis, accedis ad sellam, (ita eras Lupercus, ut te con-i 
sulem esse meminisse deberes) diadema ostendis. Gemitu 
totoforo. Unde diadema ? non enim abjectum sustuleras, 
sed attuleras domo meditatum et cogitatum scelus. Tu 
diadema imponebas cum plangore populi : ille cum plau- 
su rejiciebat. Tu ergo unus, scelerate, inventus es, qui 

juiim auctor regni esses, eura, quem collegam habebas, 

lominum habere velles : et idera tentares, quid populus 

Romanus ferre et pati posset. 86. At etiam misericor- 

diam captabas: supplex te ad pedes abjiciebas; quid 

^etens ? ut servires ? Tibi uui peteres, qui ita a puero 

vixeras, ut omnia paterere, ut facile servires: a nobis 

populoque Romano mandatum id certe non habebas. O 

preclaram illam eloquentiam tuam, quum es nudus 

concionatus ! Quid hoc turpius ? quid foedius ? quid sup- 

pliciis omnibus dignius ? Num exspectas, dum te stimulis 

fodiam? haec te, si ullam partem habes sensus, lacerat, 

hsec cruentat oratio. Vereor, ne iniminuam summorum 

virorum gloriam. Dicam tamen dolore commotus. Quid 

iudignius, quam vivere eum, qui imposuerit diadema, 

quum omnes fateantur jure interfectum esse, qui abjece- 

rit ? 87. At etiam adscribi jussit in fastis ad Lupercalia, 

C. GfiSARI, DIOTATORI PERPETUO, M. AnTONIUM, CON- 
SULEM, POPULI JUSSU REONUM DETULISSE, CiESAREM UTI 

w noluisse. Jamjam minime miror, te otium perturbare ; 
non modo urbem odisse, sed etiam lucem; cum perdi- 
tissimis latronibus non solum de die, sed etiam in 
diem vivere. Ubi enim tu in pace consistes ? qui locus 
tibi in legibus et in judiciis esse potest, quae tu, quantum 
in te fuit, dominatu regio sustulisti ? Ideone L. Tarqui- 
nius exactus, Spurii Cassius, Mselius, M. Manlius, necati, 
ut multis post seculis a M. Antonio, quod fas non est, 
rex Romse constitueretur ? Sed ad auspicia redeamus. 

XXXV. 88. De quibus rebus Idibus Martiis fuit in 
senatu Caesar acturus, qusro tum tu quid egisses. Au- 
tf diebam quidem te paratum venisse, quod me de ementitis 
vyuspiciis, quibus tamen parere necesse erat, putares esse 
dicturum. Sustulit illum diem Fortuna populi Romani. 
Num etiam tuum de auspiciis judicium interitus Csesaris 
sustulit ? Sed incidi in id tempus, quod iis rebus, in quas 
ingressa erat oratio, preevertendum est. Qua tua fuga ! 
quc formido praeclaro illo die ! quae propter conscientiam 

scelerum desperatio vitae ! quum ex illa fuga, beneficio 
eorum, qui te, si sanus esses, salvum esse voluerunt, clam 
te domum recepisti. 89. O mea frustra semper verissima 
auguria rerum futurarum! Dicebam illis in Capitolio 
liberatoribus nostris, quum me ad te ire vellent, ut ad 
defendendam rem publicam te adhortarer: quoad me- 
tueres, omnia te promissurum ; simul ac timere desisses, 
similem te futurum tui. Itaque, quum ceteri consulares 
irent, redirent, in sententia mansi: neque te illo die, 
neque postero vidi; neque ullam societatem optimis 
civibus cum importunissimo hoste foedere ullo confirmari 
posse credidi. Post diem tertium veni in aedem Telluris, 
et quidem invitus, quum omnes aditus armati obside- 
rent. 90. Qui tibi dies ille, M. Antoni, fuit ? Quamquam 
mihi inimicus subito exstitisti : tamen me tui miseret, 
quod tibi invideris. 

XXXVI. Qui tu vir, dii immortales! et quantus 
fuisses, si ilKus diei mentem servare potuisses! Pacem 
haberemus, quse erat facta per obsidem, puerum nobilem, 
M. Bambalionis nepotem. Quamquam bonum te timor 
faciebat, non diuturnus magister officii : improbum fecit 
ea, qu», dum timor abest, a te non discedit, audacia. 
Etsi tum, quum optimum te putabant, me quidem dis- 
sentiente, funeri tyranni, si illud funus fuit, sceleratissime 
pnefuisti. 91. Tua illa pulchra laudatio, tua miseratio, 
tua cohortatio : tu, tu, inquam, illas faces incendisti, et 
eas, quibus semustulatus ille est, et eas, quibus incensa 
L. Bellieni domus deflagravit. Tu illos impetus perdi- 
torum hominum et ex maxima parte servorum, quos 
nos vi manuque repulimus, in nostras domos immisisti. «; 
Idem tamen, quasi fuligine abstersa, reliquis diebus inj| 
Capitolio preclara senatus consulta fecisti, ne qua post • 
Idus Martias immunitatis tabula, neve cujus beneficii 
figeretur. Meministi ipse de exsulibus: scis, de immuni- 
tate quid dixeris. X)ptimum vero, quod dictaturae nomen 
in perpetuum de re publica sustulistL Quo quidem facto 

tanium te cepisse odium regni videbatur, ut ejus omnem, 

propter proximum dictatorem, tolleres metum. 92. Con- 

stituta res publica videbatur aliis, mihi vero nullo modo, 
qui omnia, te gubernante, naufragia metuebam. Num 

^iie igitur fefellit? aut num diutius sui potuit esse dis- 
similis? Inspectantibus vobis, toto Capitolio tabulae 
figebantur ; neque solum singulis venibant immunitates, 
sed etiam populis universis ; civitas non jam singillatim, 
sed provinciis totis dabatur. Itaque si haec manent, quae 
stante re publica manere non possunt, provincias uni- 
versas, Patres conscripti, perdidistis; neque vectigalia 
solum, sed etiam imperium populi Romani, hujus domes- 
ticis nundinis deminutum est. 

XXXVII. 93. Ubi est septies millies, quod in tabulis, 
quae sunt ad Opis, patebat ? funestae illius quidem pecu- 
niae, sed tamen, quae nos, si iis, quorum erat, non redde- 
retur, a tributis posset vindicare. Tu autem quadrin- 
genties H.S., quod Idibus Martiis debuisti, quonam modo 

iante Kalendas Apriles debere desisti ? Sunt ea quidem 
innumerabilia, quae a diversis emebantur, non insciente 
te : sed unum egregium de rege Deiotaro, populi Romani 
amicissimo, decretum in Capitolio fixum. Quo propo- 
sito nemo erat, qui in ipso dolore risum posset continere. 
94. Quis enim cuiquam inimicior, quam Deiotaro Caesar ? 
seque atque huic ordini, ut equestri, ut Massiliensibus, ut 
omnibus, quibus rem publicam populi Romani caram 
esse sentiebat. Sed [igitur], a quo vivo, nec preesens, nec 

| absens quidquam aequi boni impetravit, apud mortuum 
factus est gratiosus. Compellarat hospitem praesens, 

v.computarat, pecuniam imperarat, in ejus tetrarchiam 
imum ex Grsecis comitibus suis collocarat, Armeniam 
«bstulerat a senatu datam. Haec vivus eripuit : reddit 
mortuus. 95. At quibus verbis? modo "aequum sibi 
videri," modo "non iniquum." Mira verborum com- 
plexio! At ille nunquam (semper enim absenti adfui 
Deiotaro) quicquam sibi, quod nos pro illo postularemus, 

aequum* dixit videri. Syngrapha sestertii centies per 
legatos, viros bonos, sed timidos et imperitos, sine nostra, 
sine reliquorum hospitum regis sententia, facta in gynse- 
ceo : quo in loco plurimae res venierunt et veneunt. 
Qua ex syngrapha quid sis acturus, meditere censeo.^ 
Rex enim ipse sua sponte, nullis commentariis Csesaris, 
simul atque audivit ejus interitum, suo Marte res suas 
recuperavit. 96. Sciebat homo sapiens, jus semper hoc' 
fuisse, ut, quae tyranni eripuissent, ea, tyrannis interfectis, 
ii, quibus erepta essent, recuperarent. Nemo igitur ju- 
reconsultus, ne iste quidem, qui tibi uni est jureconsultus, 
per quem hsec agis, ex ista syngrapha deberi dicit pro iis 
rebus, quae erant ante syngrapham recuperafoe. Non 
enim a te emit, sed prius, quam tu suum sibi venderes, 
ipse possedit. Ille vir fuit: nos quidem contemnendi, 
qui auctorem odimus, acta defendimus. 

XXXVIII. 97. Quid ego de commentariis inhnitis, 
quid de innumerabilibus chirographis loquar? quorum I 
etiam imitatores sunt, qui ea, tamquam gladiatorum li- ^ 
bellos, palam venditent. Itaque tanti acervi nummorum 
apud istum construufttur, ut jam expendantur, non nu- 
merentur pecuniae. At quam caeca avaritia est! Et 
nuper fixa tabula est, qua civitates locupletissims Cre- 
tensium liberantur, statuiturque, ne post M. Brutum 
procon8ulem sit Creta provincia. Tu mentis es compos ? 
tu non constringendus ? An Csesaris decreto Creta post 
M. Bruti decessum potuit liberari, quum Creta nihil ad 
Brutum, Caesare vivo, pertineret? At hujus venditione 
decreti (ne nihil actum putetis) provinciam Cretam per- 
didistis. Omnino nemo ullius rei fuit emptor, cui de-^ 
fuerit hic venditor. 98. Et de exsulibus legem, quamtjj 
fixisti, Csesar tulit. Nullius insector calamitatem : tan~^ 
tum queror, primum eorum reditus inquinatos, quorum 
causam Csesar dissimilem judicarit; deinde nescio cur 
non reliquis idem tribuas. Neque enim plus quam tres 
aut quattuor reliqui sunt. Qui simili in calamitate sunt» 

cur tua misericordia simili non fruuntur? cur eos habes 
in loco patrui? de quo ferre, quum de reliquis ferres, 
noluisti : quem etiam ad censuram petendam impulisti, 
eamque petitionem comparasti, quae et risus hominum 
^et querelas moveret. 99. Cur autem ea comitia non 
habuisti ? an quia tribunus plebis sinistrum fulmen nun- 
tiabat? Quum tua quid interest, nulla auspicia sunt; 
quum tuorum, tum fis religiosus. Quid? eundem in 
septemviratu nonne destituisti ? Intervenit enim. Quid 
metuisti ? Credo, ne salvo capite negare non posses. 
Omnibus eum contumeliis onerasti, quem patris loco, 
si ulla in te pietas esset, colere debebas. Filiam ejus, 
sororem tuam, ejecisti, alia conditione quaesita et ante 
perspecta. Non est satis. Probri insimulasti pudicissi- 
mam feminam. Quid est, quod addi possit ? Contentus 
eo non fuisti. Frequentissimo senatu Kalendis Januariis 
sedente patruo, hanc tibi esse cum Dolabella causam odii 
dicere ausus es, quod ab eo sorori et uxori tuae stuprum 
£ oblatum esse comperisses. Quis interpretari potest, im- 
pudentiorne, qui in senatu, an improbior, qui in Dola- 
bellam, an impurior, qui patre audiente, an crudelior, 
qui in illam miseram tam spurce, tam impie dixeris ? 

XXXIX. 100. Sed ad chirographa redeamus. Quae 

tua fuit cognitio ? Acta enim Caesaris pacis causa con- 

nrmata sunt a senatu, quae quidem Caesar egisset, non 

' ea, quae Caesarem egisse dixisset Antonius. Unde ista 

erumpunt ? quo auctore proferuntur ? si sunt falsa, cur 

probantur? si vera, cur veneunt? At sic placuerat, ut 

ex Kalendis Juniis de Caesaris actis cum consilio cognos- 

c. N ceretis. Quod fuit consilium? quem unquam convocasti? 

y quas Kalendas Junias exspectasti? an eas, ad quas te, 

/ ^ peragratis veteranorum coloniis, stipatum armis retulisti? 

O praeclarum illam percursationem tuam mense Aprili 

atque Maio, tum, quum etiam Capuam coloniam dedu- 

cere conatus es! Quemadmodum illinc abieris, vel potius 

paene non abieris, scimus. 101. Cui tu urbi minitaris. 

Utinam conere, ut aliquando illud jMene tollatur ! At quam 
nobilis est tua illa peregrinatio ! quid prandiorum appa- 
ratus, quid furiosam vinolentiam tuam proferam ? Tua 
ista detrimenta sunt: illa nostra. Agrum Campanum, 
qui quum de vectigalibus eximebatur, ut militibus da- 
retur, tamen infligi magnum rei public® vulnus puta- 
bamus: hunc tu compransoribus tuis et collusoribus 
dividebas. Mimos dico et mimas, Patres conscripti, in 
agro Campano collocatos. Quid jam querar de agro 
Leontino ? Quandoquidem he quondam arationes Cam- 
pana et Leontina in populi Romani patrimonio grandi 
fenore et fructuoss ferebantur. Medico tria millia ju- 
gerum: quid, si te sanasset? rhetori duo: quid, si te 
disertum facere potuisset? Sed ad iter Italiamque re- 
deamus. 

XL. 102. Deduxisti coloniam Casiiinum, quo Ctesar 
ante deduxerat. Consuluisti me per literas de Capua tu 
quidem; sed idem de Casilino respondissem : possesne, , 
ubi colonia esset, eo coloniam novam jure deducere. Ne- + 
gavi, in cam coloniam, quse esset auspicato deducta, dum 
esset incolumis, coloniam novam jure deduci : colonos 
novos adscribi posse rescripsi. Tu autem insolentia 
elatus, omni auspiciorum jure turbato, Casilinum colo- 
niam deduxisti, quo erat paucis annis ante deducta, ut 
vexillum tolleres, ut aratrum circumduceres : cujus 
quidem vomere portam Capus psene perstrinxisti, ut 
florentis colonie territorium minueretur. 103. Ab hac 
religionum perturbatione advolas in M. Varronis, sanc- 
tissimi atque mtegerrimi viri, fundum Casinatem. Quo 
jure? quo ore? Eodem, inquies, quo in heredum L. 
Rubrii, quo in heredum L. Turselii predia, quo in re- m 
liquas innumerabiles possessiones. Et si ab hasta, valeat ^Jj 
hasta, valeant tabulae, modo Caesaris, non tu<e: quibus 
debuisti, non quibus tu te liberavisti. Varronis quidem 
Casinatem fundum quis veniisse dicit? quis hastam 
istius venditionis vidit? quis vocem preconis audivit? 

Misisse te dicis Alexandriam, qui emeret a Caesare. 
Ipsum enim exspectare magnum fuit ! 104. Quis vero 
audivit unquam (nullius autem salus curae pluribus fuit) 
de fortunis Varronis rem ullam esse detractam ? Quid ? 
w> si etiam scripsit ad te Caesar, ut redderes : quid satis 
potest dici de tanta impudentia? Remove gladios parum- 
per illos, quos videmus. Jam intelliges, aliam causam 
esse hastae Caesaris, aliam confidentiae et temeritatis tuae. 
Non enim te dominus modo illis sedibus, sed quivis 
amicus, vicinus, hospes, procurator arcebit. 

XLI. At quam multos dies in ea villa turpissime est 
perbacchatus ! Ab hora tertia bibebatur, ludebatur, vo- 
mebatur. O tecta ipsa misera, qtiam dispari dominof 
Quamquam quomodo iste dominus ? sed tamen quam ab 
dispari tenebantur ! Studiorum enim suorum M. Varro 
voluit esse illud, non libidinum deversorium. 105. Quse 
in illa villa antea dicebantur! qua? cogitabantur ! quae 
literis mandabantur ! Jura populi Romani, monumenta 
| majorum, omnis sapientiae ratio, omnisque doctrirue. At 
vero, te inquilino, (non enim domino,) personabant omnia 
vocibus ebriorum ; natabant pavimenta vino ; madebant 
parietes ; ingenui pueri cum meritoriis, scorta inter ma- 
tresfamilias versabantur. Casino salutatum veniebant, 
Aquino, Interamna. Admissus est nemo. Jureidquidem: 
in homine enim turpissimo obsolenebant dignitatis in- 
signia. 106. Quum inde Romam pronciscens ad Aquinum 
accederet, obviam ei processit (ut est frequens muni- 
I cipium) magna sane multitudo. At iste operta lectica 
latus per oppidum est ut mortuus. Stulte Aquinates: 
i sed tamen in via habitabant. Quid Anagnini? qui, 
!') quum essent devii, descenderunt, ut istum, tamquam si 
r\esset, consulem salutarent. Incredibile dictu: sed tum 
nimis inter omnes constabat, neminem esse resalutatum : 
pwesertim quum duos secum Anagninos haberet, Mus- 
telam et Laconem; quorum alter gladiorum est princeps, 
alter poculorum. 107. Quid ego illas istius minas con- 
tumeliasque commemorem, quibus invectus est in Sidi- 

cinos, vexavit Puteolanos, quod C. Cassium et Brutos 
patronos adoptassent? Magno quidem judicio, studio, 
benevolentia, caritate, non ut te, ut Basilum, vi et armis, 
et alios vestri similes, quos clientes nemo habere velit, 
non modo illorum cliens esse. > 

XLII. Interea dum tu abes, qui dies ille colleg» 
tui fuit, quum illud, quod tu venerari solehas, bustum in 
foro evertit ! qua re tibi nuntiata, ut constabat inter eos, 
qui una fuerunt, concidisti. Quid evenerit postea, nescio. 
Metum credo valuisse et arma. Collegam quidem de 
caelo detraxisti, efFecistique, non tu quidem etiam nunc, 
ut sit similis tui, sed certe, ut dissimilis esset sui. 108. 
Qui vero inde reditus Romam! qu« perturbatio totiusj 
urbis ! Memineramus Cinnam nimis potentcm, Sullam'? 
postea dominantem; modo regnantem Caesarem vide- 
ramus. Erant fortasse gladii, sed absconditi, nec ita 
multi. Ista vero quae et quanta barbaria est ! Agmine 
quadrato cum gladiis sequuntur : scutorum lecticas por- 
tari videmus. Atque his quidem jam inveteratis, Patres 
conscripti, consuetudine obduruimus. Kalendis Juniis 
quum in senatum, ut erat constitutum, venire vellemus, 
metu perterriti repente difrugimus. 109. At iste, qui 
senatu non egeret, neque desideravit quemquam, et 
potius discessu nostro laetatus 'est, statimque illa mira- 
bilia facinora effecit. Qui chirographa Caesaris defen- 
disset lucri sui causa, is leges Caesaris, easque prseclaras, 
ut rem publicam concutere posset, evertit. Numerum 
annorum provinciis prorogavit: idemque, quum actorum 
Caesaris defensor esse deberet, et in publicis, et in privatis 
rebus acta Cflesaris rescidit. In publicis nihil est lege 
gravius : in privatis firmissimum est testamentum. Leges ^V 
alias sine promulgatione sustulit: alias ut tolleret, pro-^ 
mulgavit. Testamentum irritum fecit : quod etiam in- 
fimis civibus semper obtentum est. Signa, tabulas, quas 
populo Caesar una cum hortis legavit, eas hic partim in 
hortos Pompeii deportavit, partim in villam Scipionis. 

XLIII. 110. Et tu in Csesaris memoria diligens? 

tu illum araas raortuum ? Quem is honorem majorem 
consecutus erat, quam ut haberet pulvinar, simulacrum, 
fastigium, flaminem? Est ergo flamen, ut Jovi, ut Marti, 
ut Quirino, sic divo Julio M. Antonius. Quid igitur 
cessas ? cur non inaugurare ? sume diem : vide, qui te 
inauguret; collegs sumus; nemo negabit. O detesta- 
bilem horainera, sive quod tyranni sacerdos es, sive quod 
mortui! Quaero deinceps, num, hodiernus dies qui sit, 
ignores? nescis, heri quartum in Circo diem ludorum 
Romanorum fuisse ? te autem ipsum ad populum tulisse, 
ut quintus praeterea dies Ceesari tribueretur? Cur non 
sumus praetextati ? Cur honorem Caesari tua lege datum 
deseri patimur? an supplicationes addendo diem con- 
taminari passus es ; pulvinaria noluisti ? Aut undique re- 
ligionem tolle, aut usquequaquc conserva. 111. Quaeres, 
placeatne mihi pulvinar esse, fastigium, flaminem. Mihi 
vero nihil istorum placet. Sed tu, qui acta Caesaris de- 
fendis, quid potes dicere, cur aiia defendas, alia non 
cures ? Nisi forte vis fateri, te omnia quaestu tuo, non 
illius dignitate metiri. Quidadhaectandem? ( — Exspecto 
enim eloquentiam tuam. Disertissimum cognovi avum 
tuum : at te etiam apertiorem in dicendo. Ille nunquam 
nudus est concionatus: tuum hominis simplicis pectus 
vidimus. — ) Respondebisne ad haec ? aut omnino hiscere 
audebis ? Ecquid reperies ex tam longa oratione mea, 
cui te respondere posse confidas? Sed praeterita omit- 
taraus. 

XLIV. 112. Hunc unura diem, hunc unum, inquam, 
hodiernum diem, hoc punctum temporis, quo loquor, de- 
fende, si potes. Cur armatorum corona senatus saeptus 
est? cur me tui satellites cum gladiis audiunt? cur 
valvae Concordiae non patent? cur homines omnium gen- 
tium maxime barbaros, Ityraeos, cum sagittis deducis in 
forum? — Praesidii sui causa se facere dicit. — Nonne igitur 
millies perire est melius, quam in sua civitate sine ar- 
matorum pnesidio non posse vivere? Sed nullum est 

istuc, mihi crede, presidium. Caritate et benevolentia 
civium sseptum oportet esse, non armis. 113. Eripiet, 
extorquebit tibi ista populus Romanus, utinam salvis 
nobis! Sed quoquo modo nobiscum egeris, dum istis 
consiliis uteris, non potes, mihi crede, esse diuturnus. 
Etenim ista tua minime avara conjux, quam ego sine 
contumelia describo, nimium debet diu populo Romano 
tertiam pensionem. Habet populus Romanus, ad quos 
gubernacula rei publicae deferat: qui ubicunque terrarum 
sunt, ibi est omne rei publica praesidium, vel potius ipsa 
res publica, quse se adhuc tantummodo ulta est, nondum 
recuperavit. Habet quidem certe res publica adolescentes 
nobilissimos, paratos defensores. Quam volent, illi ce- 
dant, otio consulentes : tameri a re publica revocabuntur. 
Et nomen pacis dulce est, et ipsa res salutaris. Sed inter 
pacem et servitutem plurimum interest. Pax est tran- 
quilla libertas: servitus postremum malorum omhium, 
non modo bello, sed morte etiam repellendum. 114. Quod 
si se ipsos illi nostri liberatores e conspectu nostro abstu- 
lerunt : at exemplum facti reliquerunt. Illi, quod nemo 
fecerat, fecerunt. Tarquinium Brutus bello est per- 
secutus: qui tum rex fuit, quum esse Romae regem 
licebat. Spurii Cassius, Maelius, M. Manlius propter 
suspicionem regni appetendi sunt necatL Hi primi cum 
gladiis, non in regnum appetentem, sed in regnantem 
impetum fecerunt. Quod quum ipsum factum per se 
preclarum est atque divinum, tum expositum ad imi- 
tandum; presertim quum illi eam gloriam consecuti 
sint, quse vix caelo capi posse videatur. Etsi enim satis 
in ipsa conscientia pulcherrimi facti fructus erat, tamen 
mortali immortalitatem non arbitror esse contemnendam. 
XLV. 115. Recordare igitur illum, M. Antoni, diem, 
quo dictaturam sustulisti; pone ante oculos laetitiam 
senatus populique Romani; confer cum hac immani 
nundinatione tua tuorumque : tum intelliges, quantum 
inter laudem et lucrum intersit. ( Sed nimirum, ut 

quidam, morbo aliquo et sensus stupore, suavitatem cibi 
non sentiunt : sic libidinosi, avari, facinorosi, vera laudis 
gustatum non habent. Sed, si te laus allicere ad recte 
faciendum non potest, ne metus quidem a foedissimis 
rfactis potest avocare? Judicia non metuis. Si propter 
innocentiam, laudo : sin propter vim, non inteUigis, qui 
isto modo judicia non timeat, ei quid timendum sit? 
116. Quod si non metuis viros fortes, egregiosque cives, 
quod a corpore tuo prohibentur armis ; tui te,- mihi 
crede, diutius non ferent. Qu« est autem vita, dies et 
noctes timere a suis? Nisi vero aut majoribus habes 
beneficiis obligatos, quam ille quosdam habuit ex iis, a 
quibus est interfectus; aut tu es ulla re cum eo com- 
parandus. Fuit in illo ingenium, ratio, memoria, litera, 
cura, cogitatio, diligentia ; res bello gesserat, quamvis 
rei publicae calamitosas, attamen magnas ; multos annos 
regnare meditatus, magno labore, multis periculis, quod 
cogitarat, efFecerat; muneribus, monumentis, congiariis, 
I epulis, multitudinem imperitam delenierat: suos pramiis, 
adversarios clementiae specie devinxerat. Quid multa? 
attulerat jam libera civitati, partim metu, partim pa- 
tientia, consuetudinem serviendi. 

XLVI. 117. Cum illo ego te dominandi cupiditate 

conferre possum, ceteris vero rebus nullo modo com- 

parandus es. Sed ex plurimis malis, quae ab illo rei 

publicae sunt inusta, hoc tamen boni est, quod didicit jam 

populus Romanus, quantum cuique crederet, quibus se 

committeret, a quibus caveret. Haec non cogitas? nec 

intelligis, satis esse viris fortibus didicisse, quam sit re 

\\ pulchrum, beneficio gratum, fama gloriosum, tyrannum 

£i occidere? An, quum illum homines non tulerint, te 

1 ferent? 118. Certatim posthac, mihi crede, ad hoc opus 

curretur, neque occasionis tarditas exspectabitur. 

Respice, quseso, aliquando rem publicam, M. Antoni : 
quibus ortus sis, non quibuscum vivas, considera : me- 
cum, ut voles ; cum re publica redi in gratiam. Sed de 

te tu videris : ego de me ipse profitebor. Defendi rem 
publicam adolescens, non deseram senex: contempsi 
Catiline gladios, non pertimescam tuos. Quin etiam 
corpus libenter obtulerim, si representari morte mea 
libertas civitatis potest ; 119. ut aliquando dolor populi 
Romani pariat, quod jamdiu parturit ! Etenim si abhinc 
annos prope viginti hoc ipso in templo negavi posse 
mortem immaturam esse consulari : quanto verius nunc 
negabo seni ! Mihi vero, Patres conscripti, jam etiam 
optanda mors est, perfuncto rebus iis, quas adeptus sum, 
quasque gessi Duo modo haec opto : unum, ut moriens 
populum Romanum liberum relinquam; hoc mihi majus 
ab diis immortalibus dari nihil potest : alterum, ut ita 
cuique eveniat, ut de re publica quisque mereatur. 

